《茅经历之嘉兴道过野寓因赠》
明代·虞堪

省郎南郡之官去，百里岂惊行路难。不谓野人疏世务，谩劳舟路舣江干。

沙汀寂寞浮鸥冷，城郭萧条劲草寒。自古循良须赞画，好垂竹帛向人看。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。